kardosdrur/scandi-wiki huggingface dataset:
Lone Sondrup

Lone Sondrup (født 11. august 1961) har været 1. næstformand i Region Nordjylland for Venstre, tillige gruppeformand siden 2018, og er medlem af forretningsudvalget. Hun var tidligere byrådsmedlem i Mariagerfjord Kommune.

Lone Sondrup er uddannet landmand og driver en malkekvægsbesætning. Hun har tidligere været formand for Mariagerfjord Gymnasiums bestyrelse.

Var formand for Hobro og Omegns Landboforening i perioden 1999-2005. Da hun blev valgt i 1999, var hun den første kvinde i Danmark, der blev valgt som formand for en landboforening. 

Hun forlod posten, i forbindelse med hun i 2004 stillede op til kommunalvalget. 

Privat er Lone Sondrup bosat i Hobro, er gift og har tre børn.

I december 2020 meddelte Lone Sondrup, at hun trak sig som gruppeformand for Venstres regionsrådsgruppe i Nordjylland, hvorefter Martin Bech overtog posten.

Referencer

Eksterne henvisninger 
 

Regionsrådsmedlemmer fra Venstre
Kommunalbestyrelsesmedlemmer fra Venstre
Personer fra Hobro
Jugendstilsenteret

Jugendstilsenteret er del af Stiftelsen Kulturkvartalet i Ålesund. Jugendstilsenteret blev etableret med Thor W. Bjørlo som første leder, og blv officielt åbnet af dem norske dronning Sonja 6. juni 2003. Jugendstilsenteret er Møre og Romsdal Fylkes "Tusenårssted". Nils Anker overtok som direktør i 2008.

Bygningen 
Jugendstilsenteret er lokaliseret i det tidligere Svaneapoteket i Ålesund, lige ved Brosundet. Bygningen er tegnet af arkitekt Hagbarth Martin Schytte-Berg og opført mellem 1905-1907. Bygningen var det første jugendstilhus som blev fredet i Ålesund 1985 og indeholder i dag Ålesunds best bevarede jugendstil-interiører. Kontoret, apotekinteriøret, fungerer i dag som indgangparti for centeret. I 2004–2005 blev der bygget en ny bygning under bakken, sådan at Jugendstilsenteret blev knyttet sammen med Kunstmuseet KUBE som er lokaliseret i det tidligere Norges Bank-bygning i byen.

Utstillinger 
Jugendstilsenteret er et formidlingscenter og museum som både anvender moderne multimedieutstillinger og viser mere traditionelle genstandsudstillinger. I udstillingen Fra aske til jugendstil kan man tage en tidsmaskine tilbage til bybranden i Ålesund 1904 og gennem to multimedieprogrammer lære mere om brannen og genopbygningen af jugendstilbyen. Utstillingen Håndverk og arkitektur fortæller om gammelt håndværk og se forskellige arkitekturmodeller. Multimedieprogrammet Den nye kunsten forteller om jugendstilen i Norge og i Europa. I udstillingen Den vakre jugendstilen findes kunst og kunsthåndværk fra perioden.

Eksterne henvisninger 
 Jugendstilsenteret i Ålesund
 Art nouveau-net.eu
 Bilder av bygningen
 Partage Plus
 

Ålesund
Jugendstil
Museer i Norge
Etableret i 2003
Svaneapoteket i Ålesund

Svaneapoteket i Ålesund er, som navnet antyder, et tidligere apotek i den norske by Ålesund. Det blev opført i 1904 efter bybranden i Ålesund 1904 i jugendstil, og det er et af de fornemste eksempler på denne stilart i Norge, og desuden et berømt eksempel på den såkaldte Ålesundjugenden. Apoteket skal blev taget i brugt i 1908.

Arkitektur 
Bygningen ligger på en central plads i byen og er udført i grov- og finhugget granit. Den skulle fylde to funktioner; apotekudsalg og privatbolig for apotekeren. Ikonografien i bygningen er inspireret af romansk arkitektur og stavkirkene. Bygningen har tårn, gavle og karnapper. Det er brugt slyngornamentik fra Urnesportelen og et uglemotiv. 

Apotekinteriøret har de samme stildetaljer som eksteriøret. Hylder og skabe er bygget ind i væggene og fydler alle flader mellem dørene og op til en højde som kan nåes fra gulvet for at udnytte pladsen bedst muligt.

Lokalene er lyse og der findes uglemotiver og stavkirkeornamentik i udsmykningen af bygningsdelene. Indretningen blev tegnet af arkitekt Hagbarth Martin Schytte-Berg.

Bygningen blev fredet i 1985. Fredningen omfatter også apotekinteriøret og dele af lejligheden på anden salg.

Eksterne henvisninger 

Ålesund
Jugendstil
Museer i Norge
Etableret i 2003
Ålesund Storsenter

Ålesund Storsenter er et storcenter i Ålesund centrum i Norge. Det har omkring 70 butikker og restauranter fordelt på to bygninger. Centret blev åbnet i 1998 da de to mindre indkøbscentre Møller City og Grimmergaarden blev slået sammen til et, og i samme omgang blev det lavet en betydelig udvidelse af Grimmergaarden.

Senere blev Ålesund Storsenter udvidet i 2005.

Referencer

Eksterne henvisninger 
 Ålesund Storsenter nettside

Indkøbscentre i Norge
Storsenter
Etableret i 1998
Jørn Lund (cykelrytter)

Jørn Lund (født 26. august 1944) er en tidligere dansk amatørcykelrytter.

Hans bedste resultater er en sølvmedalje ved VM i 100 km holdløb på landevej i 1969 (sammen med Leif Mortensen, Jørgen Emil Hansen og Mogens Frey samt en bronzemedalje ved OL i Montreal i 1976 i holdløb på landevej (sammen med Jørgen Emil Hansen, Gert Frank og Verner Blaudzun.

Han blev dansk mester i 1974 i Holdforfølgelsesløb på bane sammen med Niels Fredborg, Gunnar Asmussen og Jan F. Petersen.

Eksterne henvisninger/kilder 

Deltagere for Danmark ved sommer-OL 1976
Olympiske bronzemedaljevindere fra Danmark
Mandlige cykelryttere fra Danmark
Dansk Generalkonsulat Flensborg

Dansk Generalkonsulat Flensborg blev oprettet som dansk konsulat i 1920 efter den nugældende grænsedragning mod Tyskland og  benævnes også Kongelig Dansk Generalkonsulat i Flensborg.

Dette konsulat har en særstilling i forhold til andre danske konsulater, idet hovedopgaven er at støtte det danske mindretal i Sydslesvig. Derved adskiller det sig fra de andre repræsentationer i Tyskland, som er ambassaden i Berlin og generalkonsulaterne i Hamborg og München. Generalkonsulerne har i almindelighed haft et særligt forhold til mindretalspolitiken, inden de indtrådte i embedet.

Danske konsuler/generalkonsuler i Flensborg 
 1920-32 V. Neergaard-Møller (1881-1932)
 1932    Paul B. Ryder (konstitueret)
 1932-40 Lauritz Larsen (1874-1944)
 1940-45 Birger Dons-Møller (1898-1996)
 1945-47 Paul B. Ryder (1892-1972)
 1947-59 Erik H. greve Schack (1889-1973)
 1959-75 Troels Fink (1912-1999)
 1976-81 Arne Fog Pedersen (1911-1984)
 1981-93 Jørgen Peder Hansen (1923-1994)
 1994-96 Lorenz Rerup (1929-1996)
 1997-98 Hans Peter Clausen (1928-1998)
 1998-2017   Henrik Becker-Christensen (1950- )
 2017-   Kim Andersen (1957- )

Referencer 

Konsuler fra Danmark
Diplomati
Aachentraktaten

Aachentraktaten (, ), officielt Traktat om tysk-fransk samarbejde og integration (, ), er en bilateral aftale imellem Forbundsrepublikken Tyskland og Den franske republik. Traktaten blev underskrevet af Tysklands forbundskansler Angela Merkel og Frankrigs præsident Emmanuel Macron den 22. januar 2019 i Aachen.

Aftalen blev indgået 56 år efter Élyséetraktaten fra 1963 og skal styrke det fransk-tyske samarbejde igennem indbyrdes koordinering af europapolitikken, en fælles udenrigs- og sikkerhedspolitik (herunder et stærkere militært samarbejde) og et økonomisk område med fælles regler.

Historie 
I sin tale på Sorbonne den 26. september 2017 foreslog Emmanuel Macron for første gang en fornyelse af Élyséetraktaten. Da Élyséetraktaten fyldte 55 i 2018, talte både Macron og Angela Merkel for en fornyelse af aftalen.

Den nye traktat blev underskrevet den 22. januar 2019 på 56-årsdagen for indgåelsen af Élyséetraktaten. Underskrivelsen af den nye aftale fandt sted på Rådhuset i Aachen, da Aachen som Karl den Stores hovedresidensby repræsenterer den fælles fransk-tyske historie.

Referencer

Eksterne henvisninger 
 Vertrag zwischen der Bundesrepublik Deutschland und der Französischen Republik über die deutsch-französische Zusammenarbeit und Integration  
 Traité entre la République française et la République fédérale d’Allemagne sur la coopération et l’intégration franco-allemandes 

Traktater
Aachen
Tysklands bilaterale udenrigsrelationer
Frankrigs politik
Begivenheder i 2019
Sankt Vitus-katedralen

Sankt Vitus-katedralen er en romersk-katolsk kirke beliggende i Prag, Tjekkiet.

Katedralen blev indviget den 12. maj 1929. Den er 60 meter høj og er cirka 124 meter lang.

Prag
Bygninger, konstruktioner og anlæg i Tjekkiet
Kifjorden (Lebesby)

Kifjorden (nordsamisk: Gihpovuotna) er en fjordarm af Laksefjorden  på Nordkinnhalvøen i Lebesby kommune i Troms og Finnmark  fylke i Norge. Fjorden går  fem kilometer mod nord til Kifjord i enden af fjorden.

Fjorden har indløb mellem Torveneset i vest og Kifjordneset i øst. Kifjord er en bygd i enden af fjorden, men der ligger også flere andre bebyggelser langs fjorden, hovedsagelig på østsiden, selv om denne side ikke har vejforbindelse. Langs vestsiden går fylkesvej 241 (Finnmark).

Kilder og henvisninger

Fjorde i Troms og Finnmark
Lebesby
Kotlin (ø)

Kotlin (Котлин) (eller Kettle), er en russisk ø, der ligger i Den Finske Bugt 32 km vest for Sankt Petersborg i Østersøen. Kotlin adskiller Nevabugten fra resten af Finske Bugt, og øen fungerer som en indgang til Sankt Petersborg og har som sådan været centrum i flere militære begivenheder.

Den befæstede by Kronstadt, der ligger på øen, blev grundlagt af Peter den Store, der tog den fra svenskerne i 1703. Kronstadt-opstanden, der resulterede i over 11.000 ofre, fandt sted på øen i marts 1921.

Geografi 

Øen har nærmest form som en aflang trekant, 12,1 km lang og omkring 1,6 km bred, hvor øens base vender mod Sankt Petersborg. På den østlige bred ligger byen Kronstadt. Sandbanker rækker ud i vandet til en klippe, hvor Tolbaaken Fyrtårn er bygget.

Øen deler således søvejstilgangen til Sankt Petersborg i to kanaler. På den nordlige side af øen er farvandet spærret af sandbanker, der strækker sig fra Kotlin til Lisiy Nos, og den sydlige kanal, hovedvejen til den tidligere hovedstad, indsnævres af en tange, som går over mod Lomonosov på det russiske fastland, og ligger tæt på Kronstadt.

Søfartsadgangen til Sankt Petersborg blev meget lettere ved bygningen af en 7 meter dyb kanal i 1875-85, mens biler kan rejse over land til øen ved at bruge Sankt Petersborgdæmningen fra både den nordlige og sydlige del af Finske Bugt. Anlæggelsen af Sankt Petersborgdæmningen blev startet i 1980, men forsinket af politisk kaos i 1990'erne, og projektet blev endelig afsluttet i 2010 og officielt indviet i 2011.

Forurening 
Den 15. november 2000 kolliderede to skibe, en 67 m køletrawler med navnet Nortlandia og et 130 m panamansk-registeret fragtskib ved navn EW McKinley, så der spildtes tre tons dieselolie i vandet ud for Kotlin Island. Det mindre skib sank også som følge af kollisionen efter at have pådraget sig skrogskader. To besætningsmedlemmer krævede behandling for hypotermi. Udslippet dækkede 11 kvadratkilometer af Kronstadt havn. Efter kollisionen havde dykkere tilstoppet hullet for at forhindre yderligere lækage, og afhjælpningsindsatsen for at inddæmme og fjerne spildet var i gang.

Programmeringssprog 
Programmeringssproget Kotlin er opkaldt efter øen Kotlin.

Referencer 

Sankt Petersborg
Øer i Østersøen
Øer i Rusland
Manguster

Manguster (Herpestidae) er en familie af kattelignende rovdyr hjemmehørende i Sydøstasien, Mellemøsten, Afrika og Sydeuropa. Flere arter er tillige indført til Caribien, Fiji og Hawaii. Tidligere var også 6 arter af små rovdyr fra Madagaskar inkluderet i Mangust-familien, men genetiske undersøgelser har vist at de hører til i familien Eupleridae (Madagaskarrovdyr). De 34 arter spænder fra 24 til 58 cm i længden (fraregnet halen) og vejer fra 320 g (dværgmangust) til 5 kg (hvidhalet mangust) Manguster opdeles i to underfamilier: solitære og sociale manguster.

Manguster har en slående lighed med mårdyr (mustelider) med deres spidse snuder, lange slanke krop, små, afrundede ører, korte ben og lange, aftagende haler. Klørene kan ikke trækkes ind i poterne (som hos katte) og bruges primært til grave. Pupillen er vandret rektangulær, som f.eks. også hos geder. De fleste arter har en stor anal duftkirtel, der anvendes til afmærkning af territorier og i forbindelse med parring.

I modsætning til de trælevende og primært nataktive desmerdyr er manguster mere knyttet til jorden og mange er dagaktive. Føden er primært insekter , krebsdyr , regnorme , firben , fugle og gnavere, men også æg og ådsler .

Manguster, i særdeleshed den indiske grå mangust er kendte for deres evne til at dræbe giftige slanger, især kobraslanger. Deres evne skyldes dels deres smidighed, hurtighed og tykke pels, og dels specialiserede acetylcholinreceptorer i musklerne, som gør dem resistente over for slangegift. . Manguster undgår dog generelt kobraslanger og slår dem ikke ihjel for at spise dem.

Manguster i kulturen 
Manguster optræder hyppigt i folklore og kultur. En meget kendt fiktiv mangust er Rikki-Tikki-Tavi, beskrevet af Rudyard Kipling i en novelle af samme navn i Junglebogen (1894). I historien redder Rikki-Tikki-Tavi sin menneskefamilie fra en giftslange (en krait) og to kobraer, Nag og Nagaina.
En anden velkent fiktiv mangust er Timon fra Walt Disneys Løvernes Konge. Timon er en surikat.

Systematik 

 Familie Herpestidae
 Underfamile Herpestinae (solitære manguster)
 sumpmangust, almindelig mangust, faraorotte, krabbemangust, hvidhalet mangust m.fl.
 Underfamilie Mungotinae (sociale manguster)
 kusimans, zebramangust, rævemangust, dværgmangust,surikat m.fl.

Referencer 

 
Rovdyr
Jørn Lund

Jørn Lund kan henvise til

 Jørn Lund (cykelrytter) (født 1944) - dansk amatørcykelrytter og bronzevinder ved OL i 1976
 Jørn Lund (professor) (født 1946) - dansk professor

Se også 
 Jørgen Lund
Mads Larsen (fodboldspiller)

Mads Larsen (født 20. september 2001) er en dansk fodboldspiller, der spiller for Esbjerg fB.

Referencer

Eksterne henvisninger
Friedrich Paulsen

Friedrich Paulsen (født 16. juli 1846, Langhorn, død 14. august 1908) var en tysk nykantianistisk filosof og lærer.

Bibliografi 
 Versuch einer Entwickelunggeschichte der Kantischen Erkenntnistheorie (Leipzig, 1875)
 Im. Kant (1898, 1899)
 
 Geschichte des gelehrten Unterrichts auf den deutschen Schulen und Universitäten (1885, 1896)
 System der Ethik (1889, 1899; Eng. trans. [partial] 1899)
 Das Realgymnasium u. d. humanist. Bildung (1889)
 Kant d. Philos. d. Protestantismus (1899)
 Schopenhauer, Hamlet u. Mephistopheles (1900)
 Philosophia militans (1900, 1901)
 Parteipolitik u. Moral (1900)

Filosoffer fra Tyskland
Luo Yixiu

Luo Yixiu (kinesisk: 罗一秀, pinyin: Luó Yīxiù; født 1889, død 1910) var Mao Zedongs første kone, fra 1907 til hun døde i 1910. Hun var fra byen Shaoshan i Hunan-provinsen i Kina.

Deres ægteskab var arrangeret, men Mao (der var 14 år) var for ambitiøs til at slå sig ned med et normalt liv som bonde og familiefar. Han insisterede på at forlade området for at videreføre sine studier. Ægteskabet blev brudt, og i mere end 10 år blev brudens identitet holdt hemmelig for at spare hennes familie for skammen. Mao godkendte aldrig dette ægteskab formelt. Yixiu døde dagen efter det kinesiske nytår af dysenteri.

Personer fra Kina
Mao Zedong
Adrian Petre

Adrian Tabarcea Petre (født 11. februar 1998) er en rumænsk fodboldspiller, der spiller for Esbjerg FB og Rumæniens U/21-landshold som angriber.

Eksterne henvisninger 
 

Fodboldspillere fra Rumænien
Eidsfjorden (Lebesby)

Eidsfjorden (nordsamisk: Oarjjit Nuorevuotna) er en fjordarm af Laksefjorden på sydsiden af Nordkinnhalvøen i Lebesby kommune i Troms og Finnmark fylke i Norge. Fjorden går 15 km mod sydøst til Hopseidet i bunden af fjorden. Hopseidet er en omkring 500 meter bred landtange der adskiller Nordkinnhalvøen fra det øvrige fastland mod syd; på den modsatte side af eidet ligger bunden af Hopsfjorden der er en fjordarm af Tanafjorden.

Fjorden har indløb mellem Kifjordneset i nord og Ersneset i syd. Vest for Kifjordneset går Kifjorden mod nord. Den eneste bebyggelse ved fjorden er gården Nordmannset på nordsiden i den ydre del og ved Hopseidet i bunden af fjorden.

Fylkesvej 888 går langs den indre del af fjorden.

Kilder og henvisninger 

Fjorde i Troms og Finnmark
Lebesby
Unge Astrid

Unge Astrid er en biografisk film om den svenske forfatter Astrid Lindgrens ungdom. Filmen er fra 2018.

Medvirkende 
 Alba August som Astrid
 Trine Dyrholm som Marie
 Maria Bonnevie som Hanna
 Henrik Rafaelsen som Blomberg
 Magnus Krepper som Samuel
 Björn Gustafsson som Sture
 Marius Damslev som Lasse 3 år
 Maria Fahl-Vikander som Astrid som gammel
 Willy Ramnek Petri som Gunnar
 Liv LeMoyne som Saga

Referencer

Eksterne henvisninger 
 

Svenske film fra 2018
Biografiske film
Film baseret på virkelige begivenheder
Danske film fra 2018
Mårøyfjorden

Mårøyfjorden (nordsamisk: Dáibarávuotna) er en fjordarm af Laksefjorden i Lebesby kommune i Troms og Finnmark  fylke i Norge. Fjorden går  3,5 km mod sydøst til gården Austmo i enden af fjorden.

Fjorden har indløb mellem Mårøyfjordklubben i nord og Lille Mårøya i syd. Torveholmen er en ø midt i fjorden. Øst for denne ligger bugten Austerbotnen og gårdene Vinterplassen og Elvestrand. Syd for holmen ligger Sørfjorden med gårdene Hjellneset og Austmo. Der er ikke vejforbindelse langs fjorden. 

Fjorden er 116 meter på det dybeste, lige øst for Lille Mårøya.

Kilder og henvisninger

Fjorde i Troms og Finnmark
Lebesby
Kursk (film)

Kursk er en dramafilm, instrueret af Thomas Vinterberg, baseret på Robert Moores bog A Time to Die, om den sande historie om Kursk-ubåds-katastrofen i 2000.

Medvirkende 
 Matthias Schoenaerts som Mikhail Averin
 Léa Seydoux som Tanya Averin
Artemiy Spiridonov som Misha Averin
 Colin Firth som David Russell
 Peter Simonischek som Admiral Vjatjeslav Grudzinski
 August Diehl som Anton Markov
 Max von Sydow som Vladimir Petrenko
 Matthias Schweighöfer som Pavel Sonin
 Magnus Millang som Oleg Lebedev
 Steven Waddington som Graham Mann
 Katrine Greis-Rosenthal som Daria Sonin
 Lars Brygmann som Kasjenenko
 Pernilla August
 Helene Reingaard Neumann
 Martin Greis
 Bjarne Henriksen
 Peter Plaugborg
 Zlatko Buric

Eksterne henvisninger 
 

Film baseret på bøger
Film baseret på virkelige begivenheder
Film fra Belgien
Franske film fra 2018
Engelsksprogede film
Lille-Porsangen

Lille-Porsangen (nordsamisk: Skiessvuotna)
er den eneste fjordarm på vestsiden af Laksefjorden i Lebesby kommune i Troms og Finnmark   fylke i Norge. Fjorden går tolv kilometer mod sydvest til Stormyra i enden af fjorden.

Fjorden har indløb mellem Veidgamneset i nord og Veidnesholmen i syd. Syd for Veidnesholmen ligger bygden Veidneset. Fjorden er 55 meter på det dybeste, helt yderst i fjorden. 

Fylkesvej 183 (Finnmark) går langs sydsiden af fjorden.

Kilder og henvisninger

Fjorde i Troms og Finnmark
Lebesby
Sværholthalvøen

Sværholthalvøen er en halvø i Troms og Finnmark   fylke i Norge, der ligger  mellem Porsangerfjorden i vest og Laksefjorden i øst. Halvøen er delt mellem Nordkap, Porsanger og Lebesby kommuner. 

På Sværholthalvøen ligger fuglefjeldet Sværholtklubben og Sværholt hvor tyskerne havde forsvarsanlæg under anden verdenskrig. Fuglefjeldet på Sværholtklubben er  domineret af rider. Andre ynglende arter er alke og tejst.

Kilder og henvisninger

  Sværholthalvøen på norgeskart.no

Troms og Finnmarks geografi
Halvøer i Norge
Porsanger
Nordkap
Lebesby
Madagaskarrovdyr

Madagaskarrovdyr (Eupleridae) er en familie af rovdyr, der kun findes på Madagaskar (endemiske) og består af 10 kendte nulevende arter fordelt i to underfamilier. Arterne har da også traditionelt været grupperet sammen med desmerdyr. Således har arterne i underfamilien Euplerinae tidligere været klassificeret som civetter, mens alle arter i underfamilien Galidiinae blev klassificeret som desmerkatte.

Den nok bedst kendte art er fossaen (Cryptoprocta ferox) som er Madagaskars største rovdyr. Den minder i udseende om en lille, lavbenet puma, men som de øvrige medlemmer af gruppen skyldes ligheden alene konvergent evolution.

Nylige molekylære undersøgelser peger på at de 10 nulevende arter af madagaskarrovdyr udviklede sig fra en fælles stamform, der formodes at være sejlet på drivtømmer fra fastlandsafrika for 18-24 millioner år siden (sen Oligocæn - tidlig Miocæn).

Alle Madagaskarrovdyrene må betragtes som truede arter som følge af ødelæggelse af levesteder og konkurrence fra andre, indførte (ikke-endemiske) pattedyr.

Taxonomi og fylogeni 

 Familie Eupleridae
 Underfamilie Euplerinae (Madagaskarcivetter)
 Fossa , Cryptoprocta ferox
 Østlig falanouk, Eupleres goudotii
 Vestlig falanouk, Eupleres major
 Fanaloka, fossa fossana
 Underfamilie Galidiinae (Madagaskardesmerkatte)
 Galidia elegans
 Galidictis fasciata
 stor stribet vontsira, Galidictis grandidieri
 Mungotictis decemlineata
 Salanoia concolor
 Salanoia durrelli

Referencer 

Rovdyr
Rovdyr
Store Torskefjorden

Store Torskefjorden (nordsamisk: Stuorra Dorskavuotna) er en fjordarm af Laksefjorden i Lebesby kommune i Troms og Finnmark   fylke i Norge. Fjorden går 5,5 km mod sydøst til Haug i enden af fjorden.

Fjorden har indløb mellem Store Torskefjordklubben i nord og Lille Torskefjordklubben i syd. Syd for Lille Torskefjordklubben ligger Lille Torskefjorden. Gården Hamna ligger på sydsiden af fjorden og lige øst for Hamna smalner fjorden kraftig ind til et sund der  bliver kaldt Straumen. I den indre del af fjorden ligger gårdene Eidet, Moen og Haug på sydsiden. Fjorden er 51 meter på det dybeste, lige nord for Hamna.

Kilder og henvisninger

Fjorde i Troms og Finnmark
Lebesby
Edgar Snow

Edgar Parks Snow (født 17. juli 1905, død 15. februar 1972) var en amerikansk journalist, der er kendt for sine bøger og artikler om kommunisme i Kina og den kommunistiske revolution i landet. Han var den første vestlige journalist, der gav et fuldt billede af Kinas kommunistiske partis historie efter den lange march i 1934-1935, og han var også den første vestlige journalist, der interviewede mange af revolutionens ledere, inklusive Mao Zedong. Han er bedst kendt for sin bog Red Star Over China (1937), der er en beretning om den kinesiske kommunistbevægelse fra oprettelsen indtil slutningen af 1930'erne.

Bibliografi 
 . Harrap, London, 1936
 Red Star Over China (various editions, London, New York, 1937–1944). Reprinted Read Books, 2006, ; Hesperides Press, 2008, .
 Scorched Earth, Gollancz, London, published as  in the USA, 1941
 Far Eastern Front
 . Random House, 1944.
 , 1946
 Stalin Must Have Peace. Random House, 1947.
 China, Russia, and the USA
 . Gollancz, London, 1963. New edition, Penguin Books, 1970. .
 The Long Revolution. Random House, 1972
 Journey to the Beginning: a memoir, 1958.
 , 1991

Eksterne henvisninger 
 
 Edgar Snow Memorial Foundation website 
 Edgar Snow Archives at the University of Missouri in Kansas City

Journalister fra USA
Forfattere fra USA
Døstrup Bæk

Døstrup Bæk er den øvre del af Simested Å med udspring i Vebbestrup Sogn.

Kilder og henvisninger

 Døstrup Bæk får liv igen  amtsavisen.dk 6. oktober 2010 

Vandløb i Danmark
Lokaliteter i Mariagerfjord Kommune
Lene Linnemann

Lene Linnemann (født 18. november 1958 i Nørresundby) har været 2. næstformand i Region Nordjylland for Socialistisk Folkeparti siden 2018, og er medlem af forretningsudvalget og psykiatriudvalget, og hun er folketingskandidat i Nordjyllands Storkreds.

Lene Linnemann uddannet som socialpædagog fra Aalborg Socialpædagogiske Seminarium og sygehjælper fra Aalborg sygehus. Hun arbejder som socialpædagog i Aalborg Kommune.

Privat er Lene Linnemann bosat i Gandrup, hun er gift og har tre børn.

Referencer

Eksterne henvisninger 
 

Politikere fra Danmark
Regionsrådsmedlemmer fra Socialistisk Folkeparti
Politikere fra SF
Folketingskandidater fra SF
Personer fra Aalborg Kommune